‘ไทยคม’แก้ขาดทุน สะสางธุรกิจกัมพูชา
ไทยคม แก้ปัญหาขาดทุน สะสางปัญหาธุรกิจกัมพูชา ไอพีสตาร์ถึงจุดคุ้มทุนแน่ปีนี้
30 มี.ค. 2555

ไทยคม แก้ปัญหาขาดทุน สะสางปัญหาธุรกิจกัมพูชา ไอพีสตาร์ถึงจุดคุ้มทุนแน่ปีนี้ 
นางศุภจี สุธรรมพันธุ์ ประธานเจ้าหน้าที่บริหาร บริษัท ไทยคม (THCOM) เปิดเผยว่า ขณะนี้มีผู้สนใจซื้อธุรกิจโทรศัพท์เคลื่อนที่ในประเทศกัมพูชา ที่ประสบปัญหาขาดทุน ประมาณกว่า 100 ล้านบาทต่อไตรมาส คาดว่าจะได้ข้อสรุปเร็วๆ นี้ หากบริษัทต้องการดำเนินธุรกิจต่อก็จำเป็นต้องหาพันธมิตร ซึ่งน่าจะช่วยให้บริษัทขาดทุนน้อยลง 
ดาวเทียมไอร์พีสตาร์ในปีนี้ คาด ว่าคุ้มทุนแน่นอน โดยอัตราการใช้ช่องสัญญาณจะอยู่ที่ 32-35% จากปลายปีที่แล้ว 25% ซึ่งหากการใช้ช่องสัญญาณที่ 28% ก็เข้าสู้จุดคุ้มทุนแล้ว
ไตรมาสแรกมีลูกค้าเซ็นสัญญาแล้ว 100 ล้านเหรียญสหรัฐ และในเดือนนี้มีลูกค้าใหม่จากญี่ปุ่นเพิ่มอีก 1 ราย รวมลูกค้าญี่ปุ่นรายใหญ่แล้วจำนวน 3 ราย 
ไทยคม 5 เซ็นสัญญาแล้ว 80 ล้านเหรียญสหรัฐ ซึ่งปีนี้จะรับรู้รายได้ทั้งปี
นางศุภจี กล่าวถึงการไปโรดโชว์ในประเทศสิงคโปร์และมาเลเซียที่ผ่านมาว่า มีการพบนักลงทุนขนาดใหญ่ 4-5 ราย ซึ่งทุกครั้งที่ไปโรดโชว์กลับมา ทำให้มีมูลค่าการลงทุนเพิ่มมากขึ้น ซึ่งธุรกิจของบริษัทมีทั้งบรอดแบนด์ บรอดแคสต์ จึงถือว่ามีความแตกต่างในการลงทุน 
การให้ประมูลทีวีดิจิตอลไม่กระทบต่อทีวีดาวเทียม เพราะกลุ่มเป้าหมายแตกต่างกันจึงโตแบบคู่ขนานกันมากกว่า
ด้านราคาหุ้น THCOM ปรับตัวขึ้น 0.70 บาท หรือ 4.70% ปิดที่ 15.60 บาท ท่ามกลางตลาดหุ้นโดย รวมที่ผันผวน และนักวิเคราะห์ยังคงแนะนำ “ซื้อ” เช่น บล.เกียรตินาคิน ให้ราคาเป้าหมาย 18.10 บาท